1a829a9f5f429f91354e6e953e285dfa
Η samsung ξεκινάει την αναβάθμιση σε android 7.0 nougat
techpress.gr
2020.10

> **Μετά από εβδομάδες δοκιμών, η samsung ξεκίνησε επίσημα την αναβάθμιση σε android 7.0 nougat για τα galaxy s7 και galaxy s7 edge στην ελληνική και κυπριακή αγορά*.**


Με τη διάθεση της αναβάθμισης, νέες και βελτιωμένες λειτουργίες επιτρέπουν στους χρήστες των galaxy s7 να μεγιστοποιήσουν τις δυνατότητες της συσκευής τους. Επίσης, η αναβάθμιση προσφέρει πιο υψηλές ταχύτητες για downloading εφαρμογών και αναβαθμίσεις λογισμικού. Παρακάτω ακολουθούν οι σημαντικότερες αλλαγές στην εμπειρία χρήσης (ux).

![](http://www.allaboutandroid.gr/wp-content/uploads/2017/03/android-7_0-nougat-300x197.jpg)
**Το μενού γρήγορων ρυθμίσεων (quick panel) και οι ειδοποιήσεις**
Το μενού γρήγορων ρυθμίσεων (quick panel) διαθέτει μία πιο καθαρή αισθητική, καθώς οι τίτλοι έχουν αφαιρεθεί από τα εικονίδια στο πρώτο επίπεδο εμφάνισης. Επιπλέον, οι χρήστες μπορούν να αξιοποιήσουν την ολοκληρωμένη λειτουργία s finder για να εντοπίσουν οτιδήποτε επιθυμούν στο smartphone τους ή στο διαδίκτυο απευθείας από το μενού γρήγορων ρυθμίσεων. Οι ειδοποιήσεις πλέον ομαδοποιούνται, ώστε η πληροφορία να αποτυπώνεται πιο καθαρά και να υποστηρίζεται η λειτουργία Άμεσης Απάντησης (direct reply).
**Πολλαπλά παράθυρα (multi window)**
Ένας βελτιωμένος τρόπος ελέγχου επιτρέπει στον χρήστη να προσαρμόζει πιο εύκολα το μέγεθος του παραθύρου, όταν χωρίζει την οθόνη σε δύο παράθυρα (split-screen). Επιπλέον, με μία νέα λειτουργία pop-up παραθύρου, η οποία υποστηρίζει έως και πέντε ξεχωριστά παράθυρα επιπλέον των δύο της λειτουργίας split-screen, οι χρήστες μπορούν να έχουν πρόσβαση σε έως και εφτά εφαρμογές ταυτόχρονα.
**Λειτουργία απόδοσης (performance mode)**

Η νέα λειτουργία που προστέθηκε, το performance mode, επιτρέπει στους χρήστες να βελτιστοποιήσουν τα smartphones τους για να καλύπτουν καλύτερα τις δικές τους ανάγκες, ενεργοποιώντας μία από τις παρακάτω τέσσερις διαθέσιμες λειτουργίες:
* optimized mode («Βελτιστοποιημένο»): επεκτείνει τη διάρκεια της μπαταρίας και ενισχύει την ταχύτητα, καθιστώντας την κατάλληλη για καθημερινή χρήση.
* game mode («Παιχνίδι»): παρέχει χρήσιμες δυνατότητες, όπως είναι η ρύθμιση ανάλυσης της οθόνης για καλύτερη εμπειρία θέασης και το game tools.
* entertainment mode («Ψυχαγωγία»): ενισχύει την ποιότητα του ήχου και της εικόνας
* high performance mode («Υψηλή Απόδοση»): επιτρέπει την ρύθμιση της οθόνης στη μέγιστη δυνατή ποιότητα.


*Το android 7.0 nougat θα επεκταθεί σε περισσότερες χώρες στις ακόλουθες συσκευές εντός του πρώτου εξαμήνου αυτής της χρονιάς: galaxy s6, galaxy s6 edge και s6 edge plus, galaxy note5, galaxy tab a με s pen, galaxy tab s2 (lte unlock), galaxy a3 και galaxy a8.
96e4a2d2761c703e849654a9ef7c97c5
Ζήστε την εικονική πραγματικότητα με το samsung gear vr
techpress.gr
2020.10

> **Η samsung electronics ανακοίνωσε το νέο gear vr με χειριστήριο που έχει σχεδιαστεί σε συνεργασία με την oculus, το οποίο αποτελεί το πρώτο gear vr της εταιρείας που διαθέτει χειριστήριο.**


 

Το gear vr με χειριστήριο επεκτείνει το οικοσύστημα εικονικής πραγματικότητας της samsung και καθιστά πιο εύκολο για τους καταναλωτές να απολαύσουν εμπειρίες gear vr.

Το χειριστήριο διαθέτει εργονομικό, κυρτό σχεδιασμό, προσφέροντας άνετο χειρισμό με το ένα χέρι και καλύτερη διαδραστικότητα, ελαχιστοποιώντας την κίνηση του κεφαλιού για μία άνετη εμπειρία χρήσης.

Επιπλέον, το χειριστήριο προσφέρει στους χρήστες τα ακόλουθα:
Πολλές διαφορετικές κινήσεις για την καλύτερη vr εμπειρία. Το touchpad προσφέρει πιο γρήγορη επιλογή και διαδραστικότητα σε vr εφαρμογές, επιτρέποντας διάφορες μορφές κίνησης, συμπεριλαμβανομένης της δυνατότητας να δείξεις, να μεταφέρεις, να γείρεις προς διάφορες κατευθύνσεις, να “πυροβολήσεις” και πολλά ακόμη. Επιπλέον, το πλήκτρο trigger προσφέρει βελτιωμένες εμπειρίες gaming.

![](http://www.allaboutandroid.gr/wp-content/uploads/2017/03/new-samsung-gear-vr-with-controller-300x146.jpg)
**Ελάχιστη κίνηση για μεγαλύτερη χρήση**

Τα πλήκτρα home, volume και back που βρίσκονται στο χειριστήριο δίνουν τη δυνατότητα στους χρήστες να κάνουν όλα όσα χρειάζονται σε κοντινή απόσταση, έτσι ώστε να μπορούν να επικεντρωθούν στο συναρπαστικό περιεχόμενο.
 **Ασφαλής σχεδιασμός για άνετο παιχνίδι** 

Ακόμη και κατά τη διάρκεια των πιο δραστήριων κινήσεων, το λουράκι του χειριστηρίου που δένει στον καρπό, διαθέτει μία ασφαλή λαβή για άνετο και ασφαλές παιχνίδι.

«Στη samsung βασικό μέλημά μας είναι να καθορίζουμε και να ξεπερνάμε τα πρότυπα των vr εμπειριών, δημιουργώντας εμπειρίες υψηλής ποιότητας ακόμα πιο εύκολα προσβάσιμες», δήλωσε ο younghee lee, Εκτελεστικός Αντιπρόεδρος του mobile communications business στη samsung electronics. «Το gear vr με χειριστήριο επεκτείνει το vr οικοσύστημά μας, βοηθώντας τους καταναλωτές να απολαύσουν ακόμη πιο καθηλωτικό vr περιεχόμενο – είτε πρόκειται για παιχνίδια είτε για videos».
Για μία εκτεταμένη εμπειρία θέασης, το gear vr με χειριστήριο διαθέτει 42mm φακούς με 101° fov (Πεδίο θέασης), καθώς και προηγμένη τεχνολογία για να μειώνει την πρόκληση ζάλης. Το samsung gear vr με χειριστήριο υποστηρίζει θύρες micro usb και usb type-c με ένα μετατροπέα. Επιπλέον, το gear vr διαθέτει ένα ενσωματωμένο λουράκι για το χειριστήριο, όταν δεν χρησιμοποιείται.
Η πλέον πρόσφατη έκδοση του samsung gear vr είναι συμβατή με τα galaxy s7, s7 edge, note5, s6 edge+, s6 και s6 edge.
to νέο samsung gear vr θα είναι διαθέσιμο στην ελληνική αγορά στις αρχές Απριλίου και θα διατίθεται στο επίσημο δίκτυο συνεργατών της samsung.
ee2ef0c80b0b356ce4d18fb36a39f53b
Ανταμείβονται οι νέοι κάτοχοι του galaxy s7
techpress.gr
2020.10

> **Ένα πακέτο περιεχομένου gear vr για τους νέους πελάτες του samsung galaxy s7 και s7 edge.**


Μετά το ρεκόρ προ-παραγγελιών στην Ευρώπη για τα galaxy s7 και s7 edge, η samsung electronics europe ανακοινώνει ένα αποκλειστικό πακέτο περιεχομένου gear vr για τους νέους πελάτες του s7.


Για περιορισμένο χρονικό διάστημα μόνο, οι νέοι αγοραστές των galaxy s7 και s7 edge στη Ευρώπη θα μπορούν να αγοράσουν το samsung gear vr, powered by oculus, σε ειδική τιμή και με δωρεάν πρόσβαση σε αποκλειστικά premium παιχνίδια και εμπειρίες, διαθέσιμα στο oculus store. Το πακέτο περιλαμβάνει μερικά από τα πιο δημοφιλή επί πληρωμή περιεχόμενα του oculus store, όπως τα anshar wars 2, darknet, drift, keep talking and nobody explodes, ocean rift και starchart. 


Αυτή η νέα ανταμοιβή, σε συνεργασία με την oculus, την πρωτοπόρο εταιρεία εικονικής πραγματικότητας που υποστηρίζει το gear vr, προσφέρεται, καθώς τα galaxy s7 και s7 edge συνεχίζουν να έχουν δυνατές επιδόσεις σε ολόκληρη την Ευρώπη. Οι δυνατές αυτές επιδόσεις του s7 έχουν οδηγήσει σε άνοδο την αγορά των mobile vr στην Ευρώπη. Σύμφωνα με την εταιρεία ccs insight, η αγορά vr της δυτικής Ευρώπης αναμένεται να αναπτυχθεί κατά 168% από έτος σε έτος εντός του 2016. Οι πωλήσεις της samsung έχουν ξεπεράσει τις 300.000 συσκευές gear vr στην Ευρώπη αυτήν τη χρονιά – ένα σημαντικό νούμερο, δεδομένου ότι η ccs insight εκτιμά πως ο συνολικός αριθμός των vr συσκευών, που πωλήθηκαν στην Ευρώπη την προηγούμενη χρονιά, ήταν 1.8 εκατομμύρια. 


o david lowes, chief marketing officer της samsung electronics europe, σχολίασε: "Τα galaxy s7 και s7 edge έχουν εξαιρετικά καλές επιδόσεις, αποδεικνύοντας τη συνεχή ισχυρή ζήτηση για τις premium συσκευές-ναυαρχίδες μας. Το smartphone είναι ήδη πολύ σημαντικό για τη ζωή μας, αλλά συνδέοντας το με ένα προϊόν, όπως το gear vr, ανοίγει τον δρόμο σε νέες εμπειρίες, που συχνά είναι τόσο συναισθηματικές όσο και καθηλωτικές. Με αυτό το νέο κίνητρο, ενθαρρύνουμε την ευρύτερη αποδοχή των vr, ώστε ακόμα περισσότεροι άνθρωποι να μπορούν να ζήσουν την εμπειρία αυτής της εκπληκτικής νέας τεχνολογίας".


[![samsung_galaxy s7_gear vr](https://www.techpress.gr/wp-content/uploads/2016/05/samsung_galaxy-s7_gear-vr.jpg)](https://www.techpress.gr/wp-content/uploads/2016/05/samsung_galaxy-s7_gear-vr.jpg)


"Στην oculus θέλουμε οι άνθρωποι να ζήσουν τις εμπειρίες από οτιδήποτε και από οπουδήποτε μέσω της δύναμης της εικονικής πραγματικότητας και ήδη το βλέπουμε να συμβαίνει με το gear vr", δήλωσε ο max cohen, Επικεφαλής του mobile στην oculus. "Πρόσφατα ανακοινώσαμε ότι ένα εκατομμύριο άνθρωποι χρησιμοποίησαν το gear vr τον Απρίλιο – αυτό είναι ένα σημαντικό ορόσημο, το οποίο αναδεικνύει την εκπληκτική εμπειρία, που η samsung και η oculus μπορούν να προσφέρουν. Ο συνδυασμός του hardware και του software παρέχει την απόλυτη vr εμπειρία που προσφέρουν τα κινητά σήμερα και ανυπομονούμε να συνεχίσουμε να προκαλούμε τον ενθουσιασμό και τη συμμετοχή των Ευρωπαίων καταναλωτών". 


**2016: Οι αναλυτές προβλέπουν μια χρονιά ανάπτυξης για το vr**
Η εταιρεία αναλύσεων ccs insight προβλέπει ότι τα έσοδα από τα vr παγκοσμίως θα φτάσουν τα $10 δισεκατομμύρια μέχρι το 2020, εκ των οποίων τα $3 δισεκατομμύρια αναλογούν στη Δυτική Ευρώπη. 4,7 εκατομμύρια συσκευές vr αναμένεται να έχουν σταλεί στη Δυτική Ευρώπη μέχρι το 2016 - τα προσιτά vr που συνδυάζονται με smartphone, όπως το gear vr, αναμένεται να αντιπροσωπεύουν το 90% του όγκου. 


Ο ben wood, Επικεφαλής Ερευνών στην εταιρεία ccs insight, ανέφερε: "Είμαστε στην αρχή ενός συναρπαστικού ταξιδιού με το vr. Πιστεύουμε ότι οι καταναλωτές θα έχουν το ενδιαφέρον να βιώσουν τον πλούτο του επαγγελματικά επιμελημένου περιεχομένου 360 μοιρών, το οποίο θα είναι διαθέσιμο το 2016. Επιπρόσθετα, η ανάπτυξη των αυτοδημιούργητων περιεχομένων, που παράγονται από τον αυξανόμενο αριθμό των καμερών 360 μοιρών και μοιράζονται οι χρήστες μέσω facebook και youtube, θα κάνει ακόμα πιο δημοφιλή τη χρήση vr μέσα στη χρονιά".


 
a40e06156208c7603eec11d32aa9bf20
Τα νέα galaxy s7 σε live event του Κωτσόβολου
techpress.gr
2020.10

> **Σε νέο κατάστημα του Κωτσόβολου το launch event των samsung κινητών.**


Η Κωτσόβολος σε συνεργασία με τη samsung electronics hellas παρουσίασαν τα κορυφαία **νέα smartphones samsung galaxy s7 edge και s7,** την Παρασκευή 11 Μαρτίου σε ένα εντυπωσιακό event στο **νέο κατάστημα της εταιρείας στο Περιστέρι.**

Τρεις εντυπωσιακές κυβικές κατασκευές περίμεναν όλους τους καταναλωτές από το πρωί έξω από το κατάστημα της Κωτσόβολος δίπλα στη στάση του μετρό «Ανθούπολη», για να δοκιμάσουν τις προηγμένες δυνατότητες και χαρακτηριστικά του νέου κορυφαίου smartphone της samsung με πολλές και διαφορετικές διαδραστικές εμπειρίες.

Έτσι, όλοι οι επισκέπτες είχαν την ευκαιρία να βγάλουν τις **πιο fun φωτογραφίες στο photo booth με την εξαιρετική κάμερα του galaxy s7 edge & s7** και να τις ανεβάσουν στα social media τους, να δοκιμάσουν τις **επιδόσεις στους στο gaming** και να **ζήσουν μια εκπληκτική gear vr** εμπειρία που απογείωσε τις αισθήσεις τους! Ταυτόχρονα, όλοι μπορούσαν να δηλώσουν συμμετοχή για να **αποκτήσουν την ολοκαίνουργια συσκευή samsung galaxy s7 edge**, διευρύνοντας ακόμα παραπάνω τις multimedia δυνατότητες της καθημερινότητάς τους.

[![samsung s7 kotsovolos (2)](https://www.techpress.gr/wp-content/uploads/2016/03/samsung-s7-kotsovolos-2.jpg)](https://www.techpress.gr/wp-content/uploads/2016/03/samsung-s7-kotsovolos-2.jpg)

Στην κορύφωση της βραδιάς, ο τρίτος και μεγαλύτερος κύβος, με διάσταση κάθε πλευράς πάνω από 3 μέτρα και **κατασκευασμένος εξ’ ολοκλήρου από led οθόνες**, πρόβαλε ένα μοναδικό **unboxing video των νέων samsung galaxy s7 edge & s7** και στη συνέχεια άνοιξε εντυπωσιακά αποκαλύπτοντας τα νέα κινητά! Οι δύο παρουσιαστές της βραδιάς, Μαντώ Γαστεράτου και Δημήτρης Καρέτσος, κρατώντας στα χέρια τους τα νέα κινητά, μετέφεραν με την αμεσότητά τους στο κοινό όλους τους λόγους που κάνουν τα νέα samsung galaxy s7 edge & s7 τα καλύτερα smartphones για όσους αναζητούν τεχνολογία αιχμής!

**Η κα Μάριαμ Σάντρι, marketing manager της Κωτσόβολος, ανέφερε σχετικά:** «Στο πλαίσιο του ανοίγματος του νέου καταστήματος Κωτσόβολος στο Περιστέρι και με αφορμή τη διάθεση των νέων samsung galaxy s7 edge & s7 στην ελληνική αγορά που ξεκίνησε σήμερα, θελήσαμε να προσφέρουμε κάτι εντελώς διαφορετικό στους καταναλωτές μας και να τους φέρουμε ακόμα πιο κοντά στην τεχνολογία που βελτιώνει τη ζωή και τη διάθεση μας. Οργανώσαμε μια μοναδική εκδήλωση και είμαστε ιδιαίτερα χαρούμενοι για τη μεγάλη ανταπόκριση και τα θετικά σχόλια του κοινού και προσδοκούμε να προσφέρουμε ακόμα περισσότερες εμπειρίες στους καταναλωτές μας, τόσο μέσα στα καταστήματά μας, όσο και διαδικτυακά!».

[![samsung s7 kotsovolos (3)](https://www.techpress.gr/wp-content/uploads/2016/03/samsung-s7-kotsovolos-3.jpg)](https://www.techpress.gr/wp-content/uploads/2016/03/samsung-s7-kotsovolos-3.jpg)

Με κομψό σχεδιασμό, τα νέα [samsung galaxy s7 edge](http://goo.gl/3iwce2) και [samsung galaxy s7](http://goo.gl/kdlwjr) ήρθαν να απαντήσουν στο σημερινό lifestyle των καταναλωτών, καλύπτοντας πλήρως τις αυξημένες ανάγκες τους και προσφέροντας ακόμα περισσότερα προνόμια για μια ασύγκριτη εμπειρία χρήσης. Τα νέα smartphones είναι κατασκευασμένα από αλουμίνιο και γυαλί 3d, ενώ διαθέτουν αρμονικές καμπύλες για άνετο και γερό κράτημα. Με οθόνη **super amoled, 5,5’’ και 5,1’’ ιντσών αντίστοιχα,** τα νέα μοντέλα της samsung διαθέτουν επιπλέον πανίσχυρο **οκταπύρηνο επεξεργαστή qualcomm snapdragon 820** και ακόμα πιο προηγμένη κάμερα, για φωτογραφίες γεμάτες ρεαλισμό και ευκρίνεια, ακόμα και στις βραδινές λήψεις και τις λήψεις εν κινήσει.

Με μεγάλη **ανθεκτικότητα στο νερό και τη σκόνη**, τα νέα smartphones είναι επιπλέον εξοπλισμένα με ισχυρή μπαταρία και υποδοχή κάρτας microsd, ενώ διαθέτουν προηγμένες δυνατότητες και χαρακτηριστικά για μία απρόσκοπτη gaming εμπειρία. Τέλος, με τη βοήθεια του **gear vr της samsung που καλύπτει οπτικό πεδίο 96ο**, o χρήστης μπορεί να απολαύσει μια συναρπαστική εμπειρία θέασης εικονικής πραγματικότητας πέρα από κάθε φαντασία που θα τον καθηλώσει.

Τα εντυπωσιακά samsung galaxy s7 edge και s7 είναι διαθέσιμα σε μαύρο, λευκό και χρυσό σε όλα τα καταστήματα Κωτσόβολος και στο διαδικτυακό κατάστημα www.kotsovolos.gr, ενώ υπάρχει η δυνατότητα αγοράς της συσκευής και με συμβόλαιο κινητής τηλεφωνίας vodafone, cosmote ή wind και με μηνιαίες δόσεις.
a7e22551e72ed65e5d31471f6a3341b9
Ρεκόρ προ παραγγελιών για τα νέα galaxy
techpress.gr
2020.10

> **Έκλεψε την καρδιά των Ευρωπαίων η νέα samsung ναυαρχίδα, σύμφωνα με τα πρώτα νούμερα.**


Η samsung electronics αποκάλυψε ότι τα νέα της galaxy s7 edge και s7 έχουν καταγράψει τις **περισσότερες προ-παραγγελίες από οποιοδήποτε άλλο galaxy** smartphone ποτέ στην Ευρώπη.

Κατά τη διάρκεια της περιόδου των προ-παραγγελιών στην Ευρώπη, η οποία ξεκίνησε μέσα σε λίγες ώρες από την παρουσίαση της συσκευής στις 21 Φεβρουαρίου και ολοκληρώθηκε στις 10 Μαρτίου, οι πωλήσεις για τα νέα galaxy s7 και s7 edge ήταν τουλάχιστον **2,5 φορές περισσότερες από εκείνες οποιασδήποτε άλλης προηγούμενης galaxy συσκευής στην Ευρώπη.**

Πιο συγκεκριμένα, στην Ελλάδα οι **προ-παραγγελίες για το galaxy s7 και s7 edge ήταν διπλάσιες σε σύγκριση με το galaxy s6 και s6 edge.**
[![samsung galaxy s7 edge (3)](https://www.techpress.gr/wp-content/uploads/2016/03/samsung-galaxy-s7-edge-3.jpg)](https://www.techpress.gr/wp-content/uploads/2016/03/samsung-galaxy-s7-edge-3.jpg)

Ο μοναδικός σχεδιασμός του galaxy s7 edge αποδεικνύεται επίσης δημοφιλής, με τη συγκεκριμένη συσκευή να ευθύνεται **για το 61% των συνολικών ευρωπαϊκών προ-παραγγελιών μέχρι σήμερα**. Η πρωτοποριακή εμπειρία χρήσης edge του s7 edge, που παρουσιάστηκε πρώτη φορά πέρυσι, στο galaxy s6 edge, προσφέρει βολικές συντομεύσεις για επαφές, εφαρμογές και δημοφιλείς ρυθμίσεις της φωτογραφικής μηχανής, όπως selfie και πανοραμική λειτουργία.

Υπενθυμίζεται ότι **όσοι προχώρησαν σε προ-παραγγελία** των νέων smartphone μέσω του επισήμου δικτύου συνεργατών της samsung, **ανταμείφθηκαν με ένα gear vr**. Το ρεκόρ προ-παραγγελιών του s7 οδήγησε κατά συνέπεια σε ζήτηση του gear vr, ξεπερνώντας αυτή τη στιγμή την προσφορά σε ορισμένες ευρωπαϊκές αγορές.

[![samsung galaxy s7 (1)](https://www.techpress.gr/wp-content/uploads/2016/03/samsung-galaxy-s7-1.jpg)](https://www.techpress.gr/wp-content/uploads/2016/03/samsung-galaxy-s7-1.jpg)
**Ο Άρης Παρασκευόπουλος, Διευθυντής του τμήματος mobile της samsung electronics hellas, σχολίασε:** «Οι επιδόσεις των νέων galaxy s7 edge και s7 στις προ-παραγγελίες αποδεικνύουν πως η αγορά των smartphones ωριμάζει και πως όλο και περισσότεροι αναζητούμε ένα τηλέφωνο που μας προσφέρει νέες εμπειρίες και δυνατότητες. Είμαστε βέβαιοι ότι οι νέες συσκευές μας πληρούν αυτήν την ανάγκη καλύτερα από οποιαδήποτε άλλη διαθέσιμη συσκευή στην αγορά. Με τη δημιουργία ενός κόσμου συνδεδεμένων προϊόντων και υπηρεσιών μέσω του gear vr και του gear 360, παρέχουμε μια εξαιρετικά διαφοροποιημένη και πλουσιότερη εμπειρία για τους καταναλωτές μας».

**Τα νέα [galaxy s7 edge και s7](http://www.samsung.com/gr) διατίθενται προς πώληση στην Ευρώπη από την Παρασκευή, 11 Μαρτίου**.
ecfe5de1c0bb4d784c183d672a8c02ae
Βίντεο 360 μοιρών με samsung gear 360!
techpress.gr
2020.10

> **Δημιουργήστε, δείτε και μοιραστείτε 360 μοιρών videos και photos με το gear 360 της samsung.**


Την κάμερα samsung gear 360 ανακοίνωσε η samsung electronics co. ltd, **μiα κάμερα 360 μοιρών**, η οποία επιτρέπει στους καταναλωτές να δημιουργήσουν, να δουν και να μοιραστούν τις αγαπημένες τους εμπειρίες μέσω **περιεχομένου video και παγωμένων εικόνων.** Η gear 360 έχει σχεδιαστεί για ταξίδια, για εορταστικές εκδηλώσεις και για κάθε άλλη δραστηριότητα, προκειμένου να παρέχει μία σφαιρική οπτική εμπειρία. Η νέα κάμερα αξιοποιεί την καλύτερη samsung galaxy εμπειρία, ώστε οι χρήστες να μπορούν να γίνουν οι δημιουργοί του δικού τους περιεχομένου εικονικής πραγματικότητας για να το απολαύσουν μέσω του gear vr.

«Η samsung συνεχίζει να επεκτείνει τα όρια της mobile εμπειρίας πέρα από το smartphone», δήλωσε ο dj koh, Πρόεδρος του mobile communications business της samsung electronics. «Αμέσως μετά την περσινή ανακοίνωση του gear vr, η gear 360 συνεχίζει τα επεκτείνει τα όρια του καθηλωτικού περιεχομένου – παρέχοντας μία οπτική εμπειρία, μέσω της οποίας ο καταναλωτής μπορεί να αιχμαλωτίσει και να μοιραστεί τις στιγμές της ζωής ακόμα πιο εύκολα».

[![samsung-gear-360](https://www.techpress.gr/wp-content/uploads/2016/02/samsung-gear-360.jpg)](https://www.techpress.gr/wp-content/uploads/2016/02/samsung-gear-360.jpg)
**Συμπαγής σχεδιασμός με υψηλή απόδοση για κάθε δραστηριότητα** 

Η samsung gear 360 έχει εξοπλιστεί με διπλούς φακούς fisheye, οι οποίοι και οι δύο διαθέτουν αισθητήρες εικόνας 15 megapixel, δίνοντας τη δυνατότητα στους χρήστες να καταγράψουν υψηλής ανάλυσης (3840x1920), 360 μοιρών video, το οποίο επιπλέον υποστηρίζει παγωμένες εικόνες 30 megapixel. Επίσης οι χρήστες έχουν τη δυνατότητα να τραβήξουν video και φωτογραφίες με ευρεία γωνία θέασης 180 μοιρών, χρησιμοποιώντας μόνο τη μία πλευρά των φακών της κάμερας. Καθώς έχει κατασκευαστεί για οποιαδήποτε ώρα της ημέρας, η gear 360 διαθέτει φακούς bright f2.0, οι οποίοι δημιουργούν φωτογραφίες υψηλής ανάλυσης ακόμα και σε συνθήκες χαμηλού φωτισμού, όπου οι χρήστες μπορούν να δημιουργήσουν πλήρως πανοραμικά videos.

Με ελαφρύ, συμπαγή και σφαιρικό σχεδιασμό, η gear 360 μεγιστοποιεί τη **φορητότητα για καταγραφή video εν κινήσει ή για εσωτερικές δραστηριότητες.** Η gear 360 διαθέτει ένα εύκολο στη χρήση τρίποδο, καθώς επίσης είναι συμβατή με ένα εύρος αξεσουάρ και βάσεων, που είναι αυτή τη στιγμή διαθέσιμα στην αγορά.

**Η εμπειρία galaxy**

Η samsung συνεχίζει να επεκτείνει τα όρια του hardware, του λογισμικού και των υπηρεσιών, δημιουργώντας συσκευές, που έχουν σχεδιαστεί για να βελτιώσουν τον τρόπο, με τον οποίο οι καταναλωτές συνδέονται, μοιράζονται, οργανώνονται και παίρνουν όσα περισσότερα από τη ζωή. Η εταιρεία επαναπροσδιορίζει τι είναι εφικτό, πέρα από τα όρια της σημερινής τεχνολογίας, παρουσιάζοντας μία σειρά από απρόσκοπτες mobile εμπειρίες.

[![samsung gear 360 (2)](https://www.techpress.gr/wp-content/uploads/2016/02/samsung-gear-360-2.jpg)](https://www.techpress.gr/wp-content/uploads/2016/02/samsung-gear-360-2.jpg)

Όταν η **gear 360 συγχρονίζεται με ένα samsung smartphone,** οι χρήστες έχουν τη δυνατότητα προεπισκόπησης του περιεχομένου σε πραγματικό χρόνο, καθώς γίνεται η καταγραφή. Επιπλέον η gear 360 αυτόματα θα εμφανίσει καταγεγραμμένο περιεχόμενο, ώστε οι χρήστες να μπορούν να το δουν και να το σώσουν στο smartphone τους ή να το ανεβάσουν και να το μοιραστούν απευθείας με τα κοινωνικά δίκτυα, συμπεριλαμβανομένων των **facebook, youtube και του google street view**. Για μία πραγματική 360 εμπειρία θέασης, οι χρήστες μπορούν απλά να παρακολουθήσουν το περιεχόμενο, που οι ίδιοι έχουν δημιουργήσει στο gear vr.

Όλες αυτές οι λειτουργίες θα είναι διαθέσιμες μέσω μίας ε**ιδικής mobile εφαρμογής,** η οποία θα είναι διαθέσιμη στα **galaxy apps, google play και στο λογισμικό του Η/Υ** για ακόμα περισσότερες δυνατότητες επεξεργασίας.

Η gear 360 είναι συμβατή με επιλεγμένα samsung smartphones, συμπεριλαμβανομένων των νέων **galaxy s7 και galaxy s7 edge, galaxy s6 edge+, note 5, galaxy s6 edge και galaxy s6.**

Η gear 360 θα είναι διαθέσιμη από **το δεύτερο τρίμηνο του 2016** σε επιλεγμένες χώρες.
888f4d8a1de4a4b384c8258bfd7aff8f
Αποκάλυψη του galaxy s7 σε live streaming!
techpress.gr
2020.10

> **Στην τελική ευθεία για το unpacked event της samsung στο mwc 2016...**


Το samsung unpacked 2016 θα πραγματοποιηθεί την Κυριακή 21 Φεβρουαρίου (8 η ώρα το βράδυ) και θα δώσει για πρώτη φορά στους χρήστες την ευκαιρία να παρακολουθήσουν **livestream στις 360 μοίρες** την αποκάλυψη του **samsung galaxy s7.**
[![untitled2](https://www.techpress.gr/wp-content/uploads/2016/02/untitled21.jpg)](https://www.techpress.gr/wp-content/uploads/2016/02/untitled21.jpg)

Θα μπορέσετε να δείτε το unpacked event της samsung από υπολογιστή, smartphone (μέσω του **unpacked 360 view app** για Αndroid ή ios) και gear vr μέσω app από το oculus store.

Πατήστε [εδώ](https://www.youtube.com/watch?v=8r5hn6owdc4) για να δείτε "ζωντανά" την παρουσίαση του νέου galaxy.